ବ୍ରହ୍ମପୁର ୦୫।୧୧ - ବ୍ରହ୍ମପୁର ମହାନଗର ପୁସ୍ତକ ମେଳା ୨୦୧୮ (ନଭେମ୍ବର ୧୬ରୁ ୨୫) ପାଇଁ ଦ୍ବିତୀୟ ପର୍ଯ୍ୟାୟ ପ୍ରସ୍ତୁତି ବୈଠକ ବାପୁଜୀ ନଗର(ବ୍ରହ୍ମପୁର)ସ୍ଥିତ ବ୍ରହ୍ମପୁର ସାହିତ୍ୟ ପରିଷଦ ଭବନରେ ସଭାପତି ଶ୍ରୀ ସୁଶାନ୍ତ ଦାଶଙ୍କ ନେତୃତ୍ବରେ ଆନୁଷ୍ଠାନିକ ଭାବେ ହୋଇଅଛି ।
ଏହି ବୈଠକରେ ଏସ୍. ଏସ୍. ଭି. ଟି. ହଲ୍ ପଡ଼ିଆ (ରାମଲିଙ୍ଗମ ମନ୍ଦିର ପଛପଟେ)ଠାରେ ଦଶଦିନ ବ୍ୟାପୀ ହେବାକୁ ଥିବା ବ୍ରହ୍ମପୁର ମହାନଗର ପୁସ୍ତକ ମେଳାରେ ଆୟୋଜିତ ବିଭିନ୍ନ କାର୍ଯ୍ୟକ୍ରମ, ଦାୟିତ୍ବବୋଧ, ଉଦ୍ଘାଟନ, ପରିଚାଳନା ଇତ୍ୟାଦି ବିଷୟରେ ଆଲୋକପାତ କରାଯାଇଥିଲା ।
ଉକ୍ତ ପ୍ରସ୍ତୁତି ବୈଠକରେ ଉପସଭାପତି ଶ୍ରୀ ସତ୍ୟମ ଆଚାରୀ ଏବଂ ଅନ୍ୟାନ୍ୟ କାର୍ଯ୍ୟକାରୀ ସଭ୍ୟବୃନ୍ଦ ବାଲ୍ମୀକି ମହାପାତ୍ର, ନିହାର ରଞ୍ଜନ ଦାଶ, ସୁଦାମ ପାଣିଗ୍ରାହୀ, ନରେଶ କୁମାର ବେହେରା, ସୁଧାଞ୍ଜଳି ମିଶ୍ର ଏବଂ ସପ୍ତମୀତା ଦାଶ ପ୍ରମୁଖ ଉପସ୍ଥିତ ଥିଲେ ।
